Un total de 350 xiquets i xiquetes s’han apuntat enguany a les Escoles Municipals d’Estiu, organitzades per les Regidories de Joventut i Esports de l’Ajuntament de Rafelbunyol, 50 alumnes més que l’any passat es varen inscriure.
Fins al 31 de juliol, a l’Escola d’Estiu, organitzada per la regidoria de Joventut, que es du a terme en el Col·legi Públic Verge del Miracle, acudiran enguany 240 participants d’entre els 3 i els 12 anys.
D’altra banda, l’Ajuntament també posa en marxa l’Escola Esportiva, organitzada per la regidoria d’Esport, que enguany compta amb 110 alumnes que, dividits en grups de 6 a 16 anys, practicaran multitud de disciplines esportives tals com a natació, futbol 7, bàsquet, pàdel o pilota valenciana en les instal·lacions del Complex Esportiu “Paco Camarasa”.
Segons l’Alcalde de Rafelbunyol, Fran López, “any rere any s’apunten més xiquets i xiquetes a les nostres escoles. Des d’ací volem agrair aquesta mostra de confiança que les famílies depositen en la qualitat de la nostra gestió”.